༄༅། །དུས་ཀྱི་འཁོར་ལོའི་སྦྱིན་སྲེག་གི་ཆོ་ག་བཞུགས་སོ། །
ད་ནི་དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་བཤད་པར་བྱ་སྟེ། དེ་ལ་སྤྱིའི་ཆོ་ག་
དང་། སོ་སོའི་ཆོ་གའོ། །དེ་ལ་སྤྱིའི་ཆོ་ག་བཤད་པར་བྱ་སྟེ། འདིར་དཔལ་དུས་ཀྱི་འཁོར་ལོའི་
ལས་སྣ་ཚོགས་སྒྲུབ་པའི་སྦྱིན་སྲེག་གི་ཆོ་ག་ལ། གང་གིས་བྱེད་པ་བོའི་གང་ཟག་ནི། སྔགས་ཀྱི་
སྒྲ་སྒྲོགས་ཤེས་པའི་སྒོ་ནས། སྐུ་གསུང་ཐུགས་ཀྱི་བསྙེན་པ་ཁ་སྐོང་བའི་སྦྱིན་སྲེག་ནི། བསྙེན་
པ་བྱེད་བཞིན་པའི་གང་ཟག་དེ་ཉིད་ཀྱིས་བྱ་ལ། ལས་སྒྲུབ་པའི་སྦྱིན་སྲེག་ནི། སྲོག་དང་
གཟུགས་བརྙན་གྲུབ་པ་སྔོན་དུ་སོང་ནས་ལོ་བཅུ་དྲུག་གམ། བཅུ་གཉིས་སུ་ལྷ་ཕོ་མོ་བསྒོམས་
པས་འགྱུར་བ། རང་དོན་ལ་ལྟོས་པ་མེད་པ། མངོན་པར་ཤེས་པ་ལྔ་ཐོབ་པ་ལས་བཅུ་གཉིས་
ཀྱིས་ཆོ་ག་ལ་མཁས་ཤིང་དེ་ཉིད་བཅུ་ཡོངས་སུ་ཤེས་པའི་སློབ་དཔོན་ནི་སློབ་མ་བཟང་བོ་ལས་
ཐམས་ཅད་ལ་མཁས་ཤིང་གྲུབ་པར། དེ་ཉིད་བཅུ་ཡོངས་སུ་ཤེས་པའི་ལས་ཀྱི་རྡོ་རྗེ་ཅན་གྱི་
བྱའོ། །ནམ་གྱི་ཚེ་བྱ་བའི་དུས་ནི་སྤྱིར་དགེ་བའི་ལས་ལ་ཡར་ངོ༌། །མི་དགེ་བའི་ལས་ལ་མར་ངོའི་
ལ། ས་སྦྱང་བར་གསུངས་པ་སྟེ་འདིར་ཡང་མཚུངས་ཤིང་བྱེ་བྲག་འབྱུང་བོའི་མགོན་པོ་དབང་དུ་
བྱེད་པའི་ལས། མར་ངོའི་བརྒྱད་དམ་བཅུ་བཞི་ལ་བྱ་བར་གསུངས་སོ། །ཁྱད་པར་གཟའ་སྐར་
སྦྱོར་ཚེས་བཟང་བོའི་ཚེས་གྲངས་ལ། དགེ་བའི་ལས་དང་། ངན་པའི་ཚེས་གྲངས་ལ་མི་དགེ་
བའི་ལས་བྱ་ཞིང་། ཞག་དེ་ཉིད་ཀྱིའང་ཐུན་དང་བོ་ལ་ཞི་བ་དང་། གཉིས་པ་ལ་རྒྱས་པ་དང་།
གསུམ་པ་ལ་གསང་བ་དང་། བཞི་བ་ལ་སྐྲད་པ་དང་། ལྔ་བ་ལ་དབང་དང་། དྲུག་པ་ལ་དགུག་པ་
་་་་་་
1

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དང་། བདུན་པ་ལ་རྨོངས་པ་དང་། བརྒྱད་པ་ལ་རེངས་པའོ། །འཆད་པར་འགྱུར་བའི་གདན་
བཅིངས་ནས། ཐུན་ཚོད་གཅིག་ཏུ་སྦྱིན་སྲེག་བྱེད་མི་ནུས་ན། ཐུན་ཕྱེད་གཅིག་ལ་སྦྱིན་བསྲེག་བྱ་
སྟེ། སྔ་དྲོའི་ཐུན་ཕྱེད་དང་བོ་ལ་ཞི་བ་དང་། ཕྱེད་ཕྱི་མ་རྒྱས་པ་ལ་སོགས་པའི་ཉིན་མོ་ལ་བརྒྱད་
དང་། དེ་བཞིནདུ་མཚན་མོའི་ཐུན་ཕྱེད་དང་བོ་ལ་ཞི་བ་སོགས་བརྒྱད་དོ། །དུས་སྦྱོར་ནི་ཀར་ཀ་
ཊའི་ཁྱིམ་ལ་ཟླ་བ་ཡོང་བ་དང་། སེངྒེའི་ཁྱིམ་ན་ཉི་མ་ཡོད་པའི་དུས་སྦྱོར་ལ་ཞི་བ་དང་། འཁྲིག་
པ་དང་། བུ་མོའི་ཁྱིམ་ན་གཟའ་ལག་ཡོད་པ་ལ་རྒྱས་པ་དང་། གླང་དང་སྲང་ན་པ་སངས་ཡོད་པ་
ལ་དབང་དང་། ལུག་དང་སྡིག་པ་ལ་མིག་དམར་ཡོད་པ་ལ་དགུག་པ་དང་། གཞུ་དང་ཉ་ལ་ཕུར་
བུ་ཡོད་པ་ལ་བསྐྲད་པ་དང་། ཆུ་སྲིན་དང་བུམ་པ་ནི་སྤེན་པ་ཡོད་པའི་དུས་སྦྱོར་ལ་བསང་བའི་
ལས་བྱའོ། །ཁྱད་པར་འཆར་བ་དང་། བདུན་པའི་དུས་སྦྱོར་ལ་མིག་དམར་དང་། སྤེན་པ་དང་།
དུས་མེ་ཡོད་པ་ནི། ཞི་རྒྱས་ལ་སྤང་སྟེ། འཆི་བའི་འཇིགས་པ་བྱེད་པའི་ཕྱིར་རོ། །དེ་ཉིད་བསང་
བསྐྲད་ཀྱི་ལས་སྦྱར་བར་བྱའོ། །ཞི་བ་རྒྱས་ལ་ཉིན་གུང་ནམ་གུང་གདུག་པའི་དུས་ཡིན་པས་པའོ། །
ཡང་ན་ཞལ་གྱི་དབྱེ་བས་གཙོ་བོའི་ཞག་དཀར་བོ་ཉི་མ་ཤར་བའི་ཐུན་དང་བོ་ལ་ཞི་བ། གཉིས་པ་
ལ་ཞག་དཀར་སེར་འདྲེས་པས་རྒྱས་པ། གསུམ་པ་ལ་སེར་བོས་རེངས་པ། བཞི་པ་ལ་དམར་
སེར་འདྲེས་པས་རྨོངས་པ། ལྔ་པ་ལ་དམར་བོས་དགུག་པ། དྲུག་པ་ལ་དམར་ནག་འདྲེས་པས་
དབང་། བདུན་པ་ལ་ནག་པོས་བསད་པ། བརྒྱད་པ་ལ་ནག་དཀར་འདྲེས་པས་བསྐྲད་པ། དེ་
ལྟར་ཐུན་ཚོད་འཁོར་བའི་དབང་གིས་ཞལ་བརྒྱ་དག་པའི་དབང་དུ་བྱས་ལ། དེའི་ཚེ་ཕྱག་བཅུ་
དྲུག་ཏུ་འགྱུར་བས། སྔར་གྱི་རིམ་པ་ཉིན་མོ་ཐུན་ཕྱེད་བརྒྱད། མཚན་མོ་ཐུན་ཕྱེད་བརྒྱད་ལ་ལས་
བརྒྱད་བྱའོ། །ཡང་ཐུན་མཚམས་བཞིའི་དབྱེ་བས། སྔ་དྲོ་ཞི་བ་གུང་ལ་རེངས་པ། ཉི་མ་ནུབ་པ་
ལ་དགུག་པ། མཚན་ཕྱེད་གསལ་ལ་བྱའོ། །གང་དུ་བྱ་བའི་གནས་ནི། ཞི་རྒྱས་ལ་མཚོ་དང་བཟང་
2
1

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ། །
བོའི་གནས། དབང་དགུག་ལ་སྐྱེད་མོས་ཚལ། རྨོངས་རེངས་ཕུར་བུས་གདབ་པ་ལ་རིའོ། །ལྷ་
གནས་སྟོང་བར་བསྐྲད་བྱེད། དུར་ཁྲོད་དུ་གསད་པ།
བྱིན་རླབས་དང་བཅས་པའི་མཆོད་རྟེན་
ཆེན་པོར་དངོས་གྲུབ་ཆེན་པོ་བརྒྱད། གྲུབ་པའི་གནས་སུ་ལས་ཀྱི་ཕྱག་རྒྱའི་དངོས་གྲུབ། ཕུག་
གི་གནས་སམ་སའི་ཁང་བར་འཇིག་རྟེན་གསུམ་གྱི་རྒྱལ་སྲིད་སྒྲུབ་པའི་གནས་སུ་གསུངས་པ་མི་
སྙེན་པའི་གནས་ཡིན་པས། སྙེན་པ་གསོ་བའི་སྦྱིན་སྲེག་ཀྱང་གནས་དེ་དག་ཏུ་བྱའོ། །ཡང་ཕྱག་
རྡོར་སྟོང་འགྲེལ་ལས། རི་བོའི་སྟེང་དུ་རེངས་པ་དང་། རྨོངས་པ་དང་། ཕུར་བུས་གདབ་པ་
བསྒྲུབ་པར་བྱའོ། །ཚང་ཚིང་ཤིང་ལྗོན་རྒྱས་པར། དཀྱིལ་འཁོར་བཞེངས་ནས་དབང་དང་དགུག་
བསྒྲུབ་པར་བྱའོ། །རི་སུལ་ཆུ་དང་འབབ་ཆུའི་འགྲམ་དུ་དཀྱིལ་འཁོར་བཞེངས་ནས་ཞི་བ་དང་
རྒྱས་པ་བསྒྲུབ་པར་བྱའོ། །རྒྱ་མཚོ་ཆེན་པོའི་འགྲམ་དུ་དཀྱིལ་འཁོར་བཞེངས་ནས་དབྱེ་བ་དང་
གསད་པ་དང་། བསྐྲད་པ་བསྒྲུབ་པར་བྱའོ། །དུར་ཁྲོད་དུ་དཀྱིལ་འཁོར་བཞེངས་ནས་མཁའ་
འགྲོ་མའི་སྔགས་བཏུ་བ་བསྒྲུབ་པར་བྱའོ། །དེ་བཞིནདུ་འཇིག་རྟེན་པའི་དངོས་གྲུབ་རྣམས་ཏེ།
འདིར་རི་བོར་གཏོར་གྱི་དངོས་གྲུབ་བསྒྲུབ་པར་བྱའོ། །ཚང་ཚིང་དུ་རིན་པོ་ཆེའི་དངོས་གྲུབ་
སྒྲུབ་པར་བྱའོ། །རི་སུལ་དུ་རོ་བཅུད་ཀྱི་དངོས་གྲུབ་བསྒྲུབ་པར་བྱའོ། །རྒྱ་མཚོ་ཆེན་པོའི་འགྲམ་
དུ་རལ་གྲིའི་དངོས་གྲུབ་བསྒྲུབ་པར་བྱའོ། །དུར་ཁྲོད་དུ་མིག་སྨན་གྱི་དངོས་གྲུབ་བསྒྲུབ་པར་
བྱའོ། །ཞེས་མི་མཐུན་པར་གསུངས་པའི་ནི། གནས་ཐ་དད་ལ་ཞེན་པ་དག་པའི་དོན་མོ་ལས་
སྦྱོར་གྱི་དབང་དུ་བྱས་ནས་སྤྱིའི་གྲོང་ལས་གྲོང་གི་ཕྱི་རོལ་དབང་ལྡན་ནམ། བྱང་དུ་ཞི་བ་དང་
རྒྱས་པའི་ལས་བྱ་སྟེ། རྒྱལ་བོ་ཆེན་པོའི་གནས་ཡིན་ན་ཕྱོགས་བརྒྱད་དུ་རོ་སྲེག་པ་ལ་སོགས་
པའི་དུར་ཁྲོད་བརྒྱད་ཡོད་པས་དེར་ཞི་རྒྱས་མི་འགྲུབ་པའི་ཕྱིར་རོ། །རྒྱལ་བོའི་ཁབ་ཀྱི་དབང་
ལྡན་ནམ་བྱང་དུ་ཞི་རྒྱས་བྱའོ། །ལས་ལྷག་མ་རྣམས་རྒྱལ་བོ་ཆེན་པོའི་གནས་དང་། གྲོང་ཕལ་བ་
3

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ།
ཞི་རྒྱས་ལ་ས་བྲམ་ཟེའི་
གང་ཡིན་ཡང་། དེའི་ཕྱི་རོལ་གྱི་མེར་བསད་པ། ཤར་དུ་དབྱེ་བ་བསྐྲད་བདེན་བྲལ་དུ་དབང་ལྷོར་
དགུག་པ། རླུང་དུ་རྨོངས་པ། ནུབ་ཏུ་རེངས་པ། ཕུར་བུས་གདབ་བོ། །གྲོང་གི་དབུས་སུ་ལས་
ཐམས་ཅད་པ་དེ་ལྟར་ལས་དང་མཐུན་པའི་ཕྱོགས་སུ་ས་སྟེགས་ཏེ།
རིགས་ཁ་དོག་དཀར་བོ་མཆོག་གིས་དྲི་དང་། ཁ་བ་དང་། སྐ་བའི་རོ་དང་ལྡན་པ་དང་། དབང་
དགུག་པ་ལ་ས་རྒྱལ་རིགས་ཁ་དོག་དམར་བོ་པདྨའི་དྲི་དང་། ཚ་བའི་རོ་དང་ལྡན་པ། རྨོངས་
རེངས་ལས་རྗེ་རིགས་སེར་བོ་ལན་ཚྭའི་དྲི་དང་། མངར་བ་དང་ཚ་བའི་རོ་དང་ལྡན་པ། གསང་
བསྐྲད་ལ་དམངས་རིགས་ཁ་དོག་ནག་པོ་རུལ་བའི་དྲི་དང་། ལནཚྭ་དང་སྐྱུར་བའི་རོ་དང་ལྡན་
ལས་ཐམས་ཅད་པ་
་པ་ལས་མཐར་སྐྱེས་ཀྱི་རིགས་ཁ་དོག་ལྗང་གུ་དྲི་དང་རོ་ཐམས་ཅད་ལྡན་
པའི་སར་བྱའོ། །གལ་ཏེ་ལས་དང་རྗེས་སུ་མཐུན་པའི་ས་མཚན་ཉིད་པ་མ་རྙེད་ན། དེའི་ཚེས་
སླང་བའི་ཆོ་ག་ཕུར་བུས་གདབ་པ་ཡན་ཆད་སྔོན་དུ་འགྲོ་བས་ཆུའམ་རྡོའི་མཐར་ཐུག་པར་
བརྐོས་ཏེ། དེ་ནས་ལས་དང་རྗེས་སུ་མཐུན་པའི་ས་གཞན་གྱིས་བཀང་ལ། ས་དཀར་བོ་ལ་ཙན་
དན་གྱི་ཆུས་བྲན། ཁ་བ་དང་སྐ་བའི་རོ་བསྲེས། ཞི་བ་ལ་ཤེལ་དང་། རྒྱས་པ་ལ་དུང་།
འཕྲོག་པ་དང་སྲེག་པ་ལ་མུ་ཏིག་གིས་གཏེར་བཞུགས་སོ། །ས་ནག་པོ་གལ་རུལ་བའི་ཆུས་བྲན་
ཅིང་། ལན་ཚྭ་དང་། སྐྱུར་བའི་སོ་སྲེག་ལ་གསད་པ་ལ་མི་རུས་དང་། བསྐྲད་པ་ལ་བྱ་རོག་གི་
མཇུག་སྒྲོ་དང་། སྡང་བ་ལ་བོང་བུའི་རུས་པའི་གཏེར་གཞུག་གོ །ས་སེར་བོ་ལ་བོང་བུ་དང་རྟ་
དང་། མིའི་གཅིན་གྱིས་བྲན་ཙང་བུ་རཾ་བསྲེས་ལ། ཕུར་བུས་གདབ་པ་ལ་ལུག་གི་རྭ་དང་རེངས་
པ་ལ་བབ་ལ་དང་། རྨོངས་པ་ལ་སྦྲུལ་གྱི་གཏེར་གཞུག་གོ །ས་དམར་བོ་ལ་པདྨའི་ཆུ་དང་། ཙན་
དན་དམར་བོས་ཆུའི་བྲན་ཅིང་། ཚྭ་བ་གསུམ་སྲེག་ལ་དབང་ལ་གོ་རོ་ཙ་ན་དང་། དགུག་པ་ལ་
མཚལ་དང་། བསྐྱོད་པ་ལ་ལྡོང་རོས་ཀྱི་གཏེར་གཞུག་གོ །ལྗང་གུ་ལ་ནི་དྲི་དང་རོ་གང་ཡང་མི་
!",: !
རིམས་
4

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ། །
རྒྱས་པ་ལ་ས་ལི་
བསྲེ་ཞིང་ཅི་ཡང་གཞུག་པར་མི་བྱ་བ་འམ། ཅི་སྟེ་ལྗང་གུ་ལ་ཐུན་མོང་གི་ལས་ཐམས་ཅད་བྱ་བ་
ཡིིནན། དེའི་ཚེས་ལ་དྲི་རོ་ཐམས་ཅད་སྲེག་ཅིང་། སྙིང་བོར་རིན་པོ་ཆེ་ལྔ་གཞུག་པར་བྱའོ། །
དེར་སྦྱིན་སྲེག་བྱ་བའི་ཆོ་ག་ལ། རྡོ་རྗེ་སྙིང་འགྲེལ་ལ། ཐོག་མར་སྦྱིན་སྲེག་བཙལ་བའི་དུས་སུ།
ས་ནད་མེད་པ་རྙེད་པ་དང་། སའི་ལྷ་མོ་ལ་དཔང་གསོལ་བའི་ཚིག་གོ་ཞེས་བཞེད་པས་སླབ་པ་
དང་། བྱང་བའི་ཆོ་ག་དཀྱིལ་ཆོག་བཞིན་དུ་བྱའོ། །དེ་ལྟར་ལེགས་པར་སྦྱངས་པའི་ས་གཞིར་
ཐིག་གདབ་སྟེ། གཞོན་ནུ་མས་བཀལ་བའི་སྐུད་པ་སུམ་སྒྲིལ་སྦོམས་སུ་སློབ་དཔོན་གྱི་མཐེ་
བོང་གི་ནས་ཀྱི་ཚད་དང་། རིང་བ་ཁྲུ་བརྒྱད་དམ། ཡང་ན་དཀྱིལ་འཁོར་གཉིས་འགྱུར་གྱི་རིགས་
པས། སོ་སོའི་རྩ་ཐིག་གི་ཉིས་འགྱུར་རོ། །དེ་ལྟ་བུའི་ཐིག་སྐུད་དཀྱིལ་ཆོག་ནས་འབྱུང་བ་བཞིན་
དུ་བྱིན་གྱིས་བརླབས་ལ་ཞི་བ་ལ་ཤི་ཁཎ་ཌ་སྟེ་ཙན་དན་དཀར་བོ་དང་།
བཏགས་པ་དང་། གསད་བསྐྲད་དབྱེ་བ་ལ་ཁྲག་དང་དུག་དང་། རོ་བསྲེགས་པའི་སོལ་བ་དང་།
དབང་དགུག་ལ་གུར་ཀུམ་དང་། ཙན་དན་དམར་བོ་དང་། རྨོངས་རེངས་ལ་ཡུངས་པ་དང་ཐལ་
བའི་ཆུས་སྦངས་ཏེ། འདུག་སྟངས་དང་། སྔགས་དང་། གདབ་པའི་གོ་རིམ་དང་། ཡོངས་
འཇོམས་སྤང་བ་རྣམས་དཀྱིལ་ཆོག་ཏུ་བཤད་པ་བཞིན་བྱས་ལ་ཐིག་གདབ་བོ། །དེ་ལ་ཞི་བ་ལ་
ཟླུམ་པོ་ཁྲུ་གང་བ། རྒྱས་པ་ལ་གྲུ་བཞི་ཁྲུ་གཉིས་པ། གསང་བ་ལ་གཞུའི་རྣམ་པ་སྟེ་ཞི་བའི་ཐབ་
དབུས་ནས་བཅད་པ་ལྟ་བུ་ཁྲུ་ཕྱེད་པ། དབྱེ་བ་ལ་ཟུར་ལྔ་བ་ཁྲུ་གང་བ། དབང་ལ་ཟུར་གསུམ་པ་
ཁྲུ་གང་བ། དགུག་པ་ལ་ཟུར་བདུན་པོ་སོར་བཞི་བཅུ་བ། རྨོངས་པ་ལ་ཟུར་དྲུག་པ། སོར་སུམ་
ཅུ་བ། རེངས་པ་ལ་ཟུར་བརྒྱད་པ་སོར་དྲུག་ཅུ་བ་སྟེ། ཐབ་རྣམས་ཀྱི་རྣ་བ་ནས་རྣ་བའི་ཚད་ཀྱི་
ཐད་ཀའི་ཆ་ངེས་པའོ་ཞེས་གསུངས་ཤིང་། ཟུར་གསུམ་པ་ནི་རྣ་བ་ནས་རྣ་བ་ལ་ཁྲུ་གང་དང་། རྣ་
བ་ནས་དབུ་མའི་ཆར་སོར་མོ་ཉི་ཤུ་ན་སྙིང་བོའི་པདྨའོ། །ཞེས་དམིགས་བསལ་གསུངས་ཤིང་།
5
LO

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཞུའི་རྣམ་པ་ནི་ཞི་བའི་ཐབ་དབུས་ནས་བཅད་པ་སྟེ། དབུས་སུ་པདྨ་སོར་བཅུ་གཉིས་པའོ། །
ཞེས་དམིགས་བསལ་གསུངས་པའི་ཕྱིར་དེ་གཉིས་ལ་རྣ་བ་ནས་རྣ་བ་དང་།
པདྨའི་ཚད་མི་
མཉམ། གཞན་ཐམས་ཅད་ལ་པདྨའི་རྒྱ་ཚད་དང་། རྣ་བ་ནས་རྣ་བའི་ཚད་མཚུངས་པར་བཤད་
པའི་ཕྱིར། ཟུར་ལྔ་བ་དང་། བདུན་པ་ལ་ཡང་ཟུར་གསུམ་པ་བཞིན་དུ་ཅུང་ཟད་སྒུར་བོ་བྱའོ། །
དེ་ལ་ཐབ་ཐམས་ཅད་ལརང་རང་གི་པདྨའི་ཕྱེད་ཀྱི་ཚད་ཀྱི་ཟབ་དང་། པདྨའི་བཅུ་གཉིས་ཆ་ནི་
མཆུ་སྟེ། དེའང་ཕྱེད་ཐད་ཀར་བཀྱེད་པ་དང་། ཕྱེད་སྟེང་དུ་ཡང་ངོ་། །དེའི་ཕྱེད་ཀྱི་ཚད་ཀྱིས་དེ་
ཁའི་དཀྱིལ་འཁོར་ཏེ། དེའང་ཕྱེད་ཕྱིར་བཀྱེད་པ་དང་། ཕྱེད་སྟེང་དུ་ཡང་ངོ་། །པདྨའི་དྲུག་ཆ་
ནི་ཁ་ཁྱེར་རོ། །དེ་ཆ་ལྟར་བགོས་པའི་མདུན་རྒྱབ་ཀྱི་ཆ་གཉིས་དོར་བའི་བར་གྱི་ཆ་གསུམ་ལ་
རང་རང་གི་མཚན་མའི་ཕྲེང་བའོ། །ཐབ་ཆེ་ཆུང་ཐམས་ཅད་ནས་ཁྲུ་དོ་སྤངས་པར་ར་པ་གསུམ་
གྱི་ས་ཆའི་ཐིག་གོ །དེ་ཡང་ལས་ཐམས་ཅད་པ་ལ་གཉིས་ལས། ཞི་བ་ལས་ཐམས་ཅད་ནི། ཐུགས་
དཀྱིལ་ཁྲུ་དོ་མ་དང་རྣམ་དག་མཚུངས་ཏེ། རྒྱར་ཡེ་ཤེས་ཀྱི་འཁོར་ལོ་དང་ཚད་མཉམ་པ་ཁྲུ་གང་
བ་ལ། དེའི་ཕྱེད་རྩ་བའི་པདྨ་སོར་བཅུ་གཉིས། དེའི་ཕྱི་རུ་སོར་གཅིག་གིས་རྡོ་རྗེ་ཕྲེང་བ་ནང་
མ། དེའི་ཕྱི་རུ་བདེ་གཤེགས་འཕར་མ་ལ་སོར་བཞི་སྟེ། བདེ་བར་གཤེགས་པ་གཤེགས་མའི་
གནས་ལ་སོར་བཞི། བུམ་པའི་གནས་ལ་སོར་གསུམ། ཀ་བ་རྣམས་ལ་སོར་རེ། དེའི་ཕྱི་རུ་རྡོ་རྗེ་
ཕྲེང་བ་ཕྱི་མ་སོར་གཅིག འདི་ལ་འགྲེལ་བར་གསལ་བར་མ་བྱུང་ཡང་རྡོ་རྗེ་ཕྲེང་བ་ཟླུམ་པོར་
སྐོར་བ་ཡིན་གསུངས་སོ། །
:,་
རྡོ་རྗེ་ཕྲེང་བ་ཕྱི་མའི་མཐར་རྩ་ཐིག་བར་རྣམ་པར་དག་པར་དག་པའི་དཔངས་སོར་བཅུ་
གཉིས་ཏེ། དེའི་ནང་ལོགས་ལ་རྩ་བ་ནས་སོར་བདུན་སྤངས་པར་སྣམ་བུ་སོར་བཞིའོ། །དེ་ནས་
སོར་གཅིག་གིས་སྟེང་དུ་ར་བའི་ཚད་ཀྱི་སོར་ཕྱེད་དང་གཉིས་སྟེང་དུ་དངངས་སོ། །དེའི་ཕྱི་རོལ་
6

༄༅། །དཔལ་དུས་ཀྱི་འཁོར་ལོའི་སྦྱིན་སྲེག་གི་ཆོ་ག་སོགས་བཞུགས་སོ། །
-'"
གྱི་སྟེང་དུ་ཁ་ཁྱེར་གྱི་ཕྱེད་ཀྱི་ཚད་ཀྱི་རེ་ཁྭའི་དཀྱིལ་འཁོར་ཏེ། དེའི་ཕྱེད་ཕྱིར་འབྱུང་བ་དང་།
ཕྱེད་ཁ་ཁྱེར་གྱི་སྤངས་སོ། །དེའི་ཕྱི་རོལ་གྱི་སྟེང་དུ་རིན་ཆེན་སྣམ་བུ་དང་། དོ་ཤལ་དང་དོ་ཤལ་
ཕྱེད་པའི་ས་དང་། བ་ཀུ་ལི་དང་། གྲྭ་མ་ཤིར་ཥའི་ས་རྣམ་པར་དག་པའི་ཁ་ཁྱེར་ལ་སོར་ཕྱེད་
དང་བརྒྱད་དོ། །རྩ་བར་མཆུའི་ཉིས་འགྱུར་དུ་གསུངས་པ་ནི་སྡེབ་སྦྱོར་གྱི་དབང་གིས་ཡིན་ལ།
འབྲེལ་བར་བ་ཀུ་ལི་དང་། གྲྭ་མ་ཤཱིར་ཥའི་ཚད་ཕྱེད་ཐད་ཀའི་ཆར་བསྐྱེད་པ་ཞེས་བཤད་པས་
སོ། །འདི་རྒྱས་པ་ལ་བགོ་བར་བྱའོ། །ཁ་ཁྱེར་ཆ་ལྔར་བགོས་པའི་ནང་དང་། ཕྱིར་ཆ་རེ་བོར་བའི་
བར་གྱི་གསུམ་ལ་མཚན་མའི་ཕྲེང་བའི་སའོ། །རྒྱས་པ་ལས་ཐམས་ཅད་པ་ནི་ཐུགས་དཀྱིལ་ཁྲུ་
བཞི་མ་དང་རྣམ་དག་མཚུངས་པ་སྟེ། ཞི་བ་ལས་ཐམས་ཅད་པའི་ཚད་རྣམས་ཉིས་འགྱུར་དུ་
བསྒྲེ